രാജ്യത്തെ ടെലികോം വിപണിയിൽ മത്സരം കടുക്കുന്നു . റിലയൻസ് ജിയോയേയും ഭാരതി എയർടെല്ലിനെയും മറികടക്കാൻ വോഡഫോൺ പ്രതിദിനം 4.5 ജിബി ഡാറ്റ നൽകുന്ന പ്ലാൻ പുറത്തിറക്കുമെന്ന റിപ്പോർട്ടുകളാണ് ഇപ്പോൾ പുറത്തുവരുന്നത് . 549 രൂപ , 799 രൂപ എന്നീ നിരക്കുകളിൽ പ്രതിദിനം 4.5 ജിബി ഡാറ്റ ലഭിക്കുന്ന പ്രതിമാസ പ്ലാനുകൾ പുറത്തിറക്കുമെന്നാണ് റിപ്പോർട്ട് . ഫെബ്രുവരിയിൽ രണ്ട് പ്രീ പെയ്ഡ് പ്ലാനുകളാണ് വോഡഫോൺ പുറത്തിറക്കിയത് . 158 രുപയുടേയും 151 രൂപയുടേയും പ്ലാനുകളാണ് വോഡഫോണിന്റേത് . 158 രൂപയുടെ പ്ലാനാണ് വോഡഫോൺ ഏറ്റവും ഒടുവിൽ പുറത്തിറക്കിയിട്ടുള്ളത് . 28 ദിവസത്തേയ്ക്ക് ഹൈസ്പീഡ് ഡാറ്റയ്ക്കൊപ്പം അൺലിമിറ്റഡ് ലോക്കൽ - എസ്ടിഡി വോയ്സ് കോളും ലഭിക്കും . പ്രതിദിനം 1 ജിബി 3ജി / 4ജി ഡാറ്റയുമാണ് ലഭിക്കുക . 151 രൂപയുടെ ഓഫറാണ് വോഡഫോൺ പുറത്തിറക്കിയ പ്രീ പെയ്ഡ് പ്ലാനിലുള്ളത് . അൺലിമിറ്റഡ് ലോക്കൽ - വോയ്സ് കോളുകൾക്ക് പുറമേ പ്രതിദിനം ജിബി ഡാറ്റയുമാണ് ലഭിക്കുക . ബിഎസ്എൻഎൽ പ്രീ പെയ്ഡിൽ കിടിലൻ പ്ലാൻഃ പണികൊടുത്തത് ജിയോയ്ക്കും എയർടെല്ലിനും !